stanford-oval/wikipedia huggingface dataset:
הנאורות שכנגד

תרדמת התבונה מולידה מפלצות (בספרדית: El sueño de la razón produce monstruos), תצריב מאת האמן הספרדי פרנסיסקו דה גויה.
הנאורות שכנגד או אנטי-נאורות (באנגלית: Counter-Enlightenment; מתורגם גם ההשכלה שכנגד) הוא מונח בו משתמשים פרשנים והיסטוריונים של הרעיונות לתיאור מספר זרמי מחשבה, בעיקר משלהי המאה ה-18 ותחילת המאה ה-19, אשר היוו אופוזיציה להלכי הרוח המקובלים בעידן הנאורות. המונח מזוהה בדרך כלל עם הפילוסוף ישעיה ברלין אשר יצא נגד ההוגים בעלי גישה זו, אף שהמונח היה בשימוש קודם לכן בקרב הוגים שונים, לרבות פרידריך ניטשה, שהשתמש במינוח Gegenaufklärung ‏(Gegen=כנגד, Aufklärung=נאורות) בסוף המאה ה-19. עם זאת, ברלין נחשב למי ש"המציא מחדש" את המושג והביא לפרסומו. בכתביו עסק ברלין רבות  בהוגי הנאורות ו"אויביהם", אותם זיהה כרלטיביסטיים, אנטי-רציונליים, ויטליים ואורגניים.
ברלין משייך לנאורות שכנגד בעיקר את: ג'אמבטיסטה ויקו, יוהאן גיאורג האמאן, ויוהאן גוטפריד הרדר. ולפיו, הגותם הייתה רבת השפעה והובילה להתפתחות הרומנטיקה והאקזיסטנציאליזם ואף השפיעה על התהוות הטוטאליטריזם בתחילת המאה ה-20. אחרים מציינים גם את פרידריך היינריך יעקבי שבשל התנגדתו לנאורות הצית את מחלוקת הפנתאיזם ואת מחלוקת האתאיזם.
לקריאות נוספות

ישעיה ברלין, נגד הזרם: מסות בהיסטוריה של האידיאות (תרגם מאנגלית: אהרן אמיר; ערך והוסיף ביבליוגרפיה: הנרי הארדי; הקדים מבוא: רוג’ר האוזהר), תל אביב: עם עובד, תשמ"ו 1986.
ישעיה ברלין, שורשי הרומנטיקה (תרגמה מאנגלית: עתליה זילבר), תל אביב: עם עובד, תשס"א 2001.
עזמי בשארה, הנאורות - פרויקט שלא נשלם: שש מסות על נאורות ומודרניזם. (מאת: ז'אן ד'לאמבר, משה מנדלסון, עמנואל קאנט, מישל פוקו, מקס הורקהיימר ויירגן הברמס) הוצאת הקיבוץ המאוחד. 1997
זאב שטרנהל, אנטי נאורות: מהמאה ה-18 עד המלחמה הקרה, מצרפתית: רפי קינן. עם-עובד, 2017.
יוסי מאלי, מעבר לתבונה: הבארוק, ההשכלה־שכנגד והרומנטיקה, ירושלים, מוסד ביאליק, 2020.
ראו גם

פילוסופיית החיים
מחלוקת הפנתאיזם
הערות שוליים

↑  Listed by Henry Hardy in the second edition of Isaiah Berlin, Against the Current: Essays in the History of Ideas (Princeton University Press, 2013), p. xxv, note 1.
↑  Aspects noted by Darrin M. McMahon, "The Counter-Enlightenment and the Low-Life of Literature in Pre-Revolutionary France" Past and Present No. 159 (May 1998:77–112) p. 79 note 7.
| --- | --- |
בקרת זהויות :  GND: 4253888-9 
ערך זה הוא קצרמרבנושא פילוסופיה. אתם מוזמנים לתרום לוויקיפדיה ו.
החיים לפי משפחת אדאמס

| --- | --- |

כרזת הסרט בישראל
 מבוסס על:  "משפחת אדמס" מאת צ'ארלס אדמס
 בימוי:  בארי זוננפלד 
 הופק בידי:  סקוט רודין 
 תסריט:  פול ראדניק 
 עריכה:  ג'ים מילר ארתור שמידט
 שחקנים ראשיים:  אנג'ליקה יוסטון ראול ג'וליה כריסטופר לויד ג'ואן קיוזאק כריסטינה ריצ'י קרול קיין ג'ימי וורקמן קארל סטרויקן
 מוזיקה:  מארק שיימן ראלף סל
 צילום:  דונלד פטרמן 
 מדינה:  ארצות הברית 
 חברת הפקה:  פרמאונט 
 חברה מפיצה:  סרטי פרמאונט
 שיטת הפצה:  וידאו על פי דרישה 
 הקרנת בכורה:  ארצות הברית 19 בנובמבר 1993
 משך הקרנה:  90 דק' 
 שפת הסרט:  אנגלית 
 סוגה:  סרט אימה, סרט קומדיה, סרט פנטזיה 
 הכנסות:  $48,919,043
 הכנסות באתר מוג'ו:   addamsfamilyvalues
 פרסים:  זוכה פרס סאטורן זוכה פרס פטל הזהב
 סרט קודם:  משפחת אדאמס 
 דף הסרט ב־IMDb
 
החיים לפי משפחת אדאמס (באנגלית: Addams Family Values) הוא סרט קומדיה שחורה אמריקאית משנת 1993, בבימויו של בארי זוננפלד ובכיכובם של אנג'ליקה יוסטון, ראול ג'וליה, כריסטופר לויד, ג'ואן קיוזאק וכריסטינה ריצ'י. סרט זה הוא סרט המשך לסרט "משפחת אדמס" שיצא בשנת 1991.
תקציר העלילה

מורטישה וגומז מביאים לעולם ילד שלישי – תינוק משופם בשם פיוברט. האח פאגסלי והאחות וודנסדיי הקנאים מנסים לחסל את אחיהם באינספור דרכים בעיקר משום שלפי המסורת המשפחתית המשמעות של לידת ילד שלישי במשפחה פירושו כי אחד מילדים האחרים במשפחה צפוי למות. אף על פי כן, כל הניסיונות שלהם עולים בתוהו.
בהמשך מורטישה וגומז שוכרים את שירותיה של מטפלת תמימה לכאורה בשם דבי ג'לינסקי על מנת שתפקח על כל שלושת הילדים. משפחת אדאמס איננה מודעת לכך שג'לינסקי היא למעשה רוצחת סדרתית המכונה "האלמנה השחורה" אשר נוהגת להינשא לגברים עשירים, ולרצוח אותם באופן בו נדמה כי מתו בשוגג, וזאת במטרה לרשת את הונם. ג'לינסקי מפתה את הדוד פסטר, אשר מתאהב בה, והשניים נישאים בעוד שג'לינסקי זוממת לרצוח את פסטר ואת יתר חברי משפחת אדאמס על מנת לשים ידיה על ההון של המשפחה.
הדמויות הראשיות

גומז אדאמס (מגולם על ידי ראול ג'וליה) - אב המשפחה האקסצנטרי. עורך דין במקצועו. בא ממשפחה אמידה ביותר. אחיו הוא הדוד פסטר. מערכת היחסים עם מורטישה מאופיינת בתשוקה עזה.
מורטישה אדאמס (מגולמת על ידי אנג'ליקה יוסטון) - אם המשפחה המסתורית. בעלת עור חיוור, מראה גותי וחיבה לשמלות שחורות צמודות.
וודנסדיי אדאמס (מגולמת על ידי כריסטינה ריצ'י) - בת המשפחה הקשוחה של משפחת אדאמס אשר בעלת עור חיוור, צמות שחורות, נטיות סדיסטיות ואישיות אפלה וסרקסטית.
פאגסלי אדאמס (מגולם על ידי ג'ימי וורקמן) - בן המשפחה. שותף נלהב למזימותיה של אחותו ואוהב במיוחד לבצע ניסויים מחפירים שונים. פאגסלי סובל מעודף משקל ולבוש בדרך כלל בחולצת טריקו עם פסים ומכנסיים קצרים.
פיוברט - הבן השלישי למשפחת אדאמס. פיוברט מתואר כתינוק משופם, בלתי פגיע ושובב.
הדוד פסטר (מגולם על ידי כריסטופר לויד) - האח הבכור והאקסצנטרי של גומז, ודודם של ונסדיי ופאגסלי. קירח, ובעל גיבנת.
דבי ג'לינסקי (מגולמת על ידי ג'ואן קיוזאק) - בתחילת הסרט מציגה את עצמה כאישה רגישה, נחמדה ואוהבת, אך אחרי זמן מה התגלתה כרוצחת סדרתית המכונה "האלמנה השחורה" שמתחתנת עם אנשים עשירים, ולאחר מכן הורגת אותם ולוקחת את כספם.
סבתא (מגולמת על ידי קרול קיין) - אמה של מורטישה.
לארץ' (מגולם על ידי קארל סטרויקן) - משרת המשפחה. איש גבוה במיוחד, בעל מראה דמוי-המפלצת של פרנקנשטיין.
דבר - כף יד קטועה המשמשת כמעין "חיית מחמד" של המשפחה.
הדודן זה - יצור שעיר ששיערו מכסה את כל גופו ופניו. הוא מדבר בשפת ציוצים, אך בני המשפחה לא מתקשים להבין אותו.
צוות השחקנים

| שם השחקן/ית | שם הדמות | הערות |
| --- | --- | --- |
| אנג'ליקה יוסטון | מורטישה אדאמס | אשתו של גומז |
| ראול ג'וליה | גומז אדאמס | בעלה של מורטישה |
| כריסטופר לויד | פסטר אדאמס | אחיו הבכור של גומז |
| ג'ואן קיוזאק | דבי ג'לינסקי |  |
| כריסטינה ריצ'י | וונדסדיי אדאמס |  |
| קרול קיין | סבתא | אימה של מורטישה |
| ג'ימי וורקמן | פאגסלי אדאמס |  |
| קארל סטרויקן | לארץ' | המשרת |
| כריסטופר הארט | "דבר" |  |
| ג'ון פרנקלין | הדודן "זה" |  |
| דנה איביי | מרגרט אלפורד אדאמס |  |
| דייוויד קרומהולץ | ג'ואל גליקר | אהובה של וונדסדיי |
| קייטלין וקריסטין הופר | פוברט אדאמס |  |
| פיטר מק'ניקול | גארי גריינג'ר |  |
| כריסטין ברנסקי | בקי מרטין-גריינג'ר |  |
| מרצדס מק'נאב | אמנדה |  |
| סינת'יה ניקסון | הת'ר |  |
| בארי זוננפלד | מר גליקר | הופעת קמאו |
| נייתן ליין |  | הופעת קמאו |
| דייוויד הייד פירס |  | הופעת קמאו |
| טוני שלהוב |  | הופעת קמאו |
| פיטר גרייבס |  | הופעת קמאו |
ביקורות ותגובות

הסרט קיבל ביקורות מעורבות ולציון 75% באתר ריכוז הביקורות Rotten Tomatoes, מתוך 38 ביקורות.
מועמדויות וזכיות בפרסים

| שנה | פרס | קטגוריה | תוצאה |
| --- | --- | --- | --- |
| 1994 | פרס אוסקר | עיצוב ההפקה הטוב ביותר | מועמדות |
| 1994 | פרס סאטורן | האיפור הטוב ביותר | זכייה |
| 1994 | פרס סאטורן | אנג'ליקה יוסטון – השחקנית הטובה ביותר | מועמדות |
| 1994 | פרס סאטורן | כריסטינה ריצ'י – השחקנית הצעירה הטובה ביותר | מועמדות |
| 1994 | פרס סאטורן | ג'ואן קיוזאק – שחקנית המשנה הטובה ביותר | מועמדות |
| 1994 | פרס סאטורן | עיצוב התלבושות הטוב ביותר | מועמדות |
| 1994 | פרס סאטורן | סרט הפנטזיה הטוב ביותר | מועמדות |
| 1994 | פרס סאטורן | המוזיקה הטובה ביותר | מועמדות |
| 1994 | פרס באפט"א | האיפור הטוב ביותר | מועמדות |
| 1994 | פרס גלובוס הזהב | אנג'ליקה יוסטון – השחקנית הטובה ביותר | מועמדות |
| 1994 | פרס הוגו | Best Dramatic Presentation | מועמדות |
| 1994 | פרס פטל הזהב | שיר הנושא הגרוע ביותר | זכייה |
הערות שוליים

↑  Addams Family Values at boxofficemojo.com
↑  "Addams Family Values‎", באתר ביקורות הסרטים Rotten Tomatoes (באנגלית)
| משפחת אדמס מאת צ'ארלס אדמס |
| --- | --- | --- |
| דמויות | גומז אדמס • מורטישה אדמס • פאגסלי אדמס • ונסדיי אדמס • דוד פסטר • סבתא • לרץ' • דבר • הדודן זה |  |
| טלוויזיה | משפחת אדמס (1964–1966) • משפחת אדמס (1973) • ליל כל הקדושים עם משפחת אדמס החדשה (1977) • משפחת אדמס (1992–1993) • משפחת אדמס החדשה (1998–1999) • ונסדיי (2022-הווה) |  |
| קולנוע | משפחת אדמס (1991) • החיים לפי משפחת אדאמס (1993) • משפחת אדמס: המפגש (1998) • משפחת אדמס (2019) • משפחת אדמס 2 (2021) |  |
| תיאטרון | משפחת אדמס (מחזמר) |  |
| --- | --- |
בקרת זהויות :  BnF: cb14291158r (data)  LCCN: no98047768  VIAF: 177630674   WorldCat (עם VIAF): 177630674
הכדורגלן הליטאי של השנה

| --- | --- |
 מדינה:  ליטא 
 תקופת הפרס:  1965–הווה (כ־59 שנים) 
 
הכדורגלן הליטאי של השנה (בליטאית: Geriausias Lietuvos futbolininkas) הוא פרס שנתי בליטא, המוענק לכדורגלן (בעל אזרחות ליטאית) המצטיין במהלך השנה הקלנדרית.
הענקת הפרס החלה בתקופת הרפובליקה הסובייטית הסוציאליסטית הליטאית והמשיכה גם לאחר כינון העצמאות של ליטא. אדגרס יאנקאוסקס מחזיק בשיא הזכיות בפרס - 5 פעמים. שניים מהזוכים קיבלו את הפרס בעת ששיחקו בליגת העל בישראל- ריימונדס ז'וטאוטאס וארנסטס שטקוס.
הזוכים בפרס

בטבלה מופיעים שחקנים, אשר זכו בפרס בתקופת העצמאות של ליטא.
| שנה | זוכה | מועדון |
| --- | --- | --- |
| 1990 | ולדאס איוואנאוסקס | אוסטריה אוסטריה וינה |
| 1991 | ולדאס איוואנאוסקס | אוסטריה אוסטריה וינה |
| 1992 | ולדמרס מרטינקנאס | אוקראינה דינמו קייב |
| 1993 | ולדאס איוואנאוסקס | גרמניההמבורג |
| 1994 | ולדאס איוואנאוסקס | גרמניההמבורג |
| 1995 | גינטראס סטאוצ'ה | טורקיהקרשיאקה |
| 1996 | גינטראס סטאוצ'ה | טורקיהסאריירספור |
| 1997 | אדגרס יאנקאוסקס | בלגיה קלאב ברוז' |
| 1998 | אדגרס יאנקאוסקס | בלגיה קלאב ברוז' |
| 1999 | סאולאס מיכאליונאס | רוסיה אוראלאן אליסטה |
| 2000 | אדגרס יאנקאוסקס | ספרד ריאל סוסיאדד |
| 2001 | אדגרס יאנקאוסקס | ספרד ריאל סוסיאדד |
| 2002 | ריימונדס ז'וטאוטאס | ישראל מכבי חיפה |
| 2003 | רוברטאס פושקוס | רוסיה קריליה סובייטוב סמרה |
| 2004 | אדגרס יאנקאוסקס | צרפת ניס |
| 2005 | דייווידאס שמבראס | רוסיה צסק"א מוסקבה |
| 2006 | תומאס דנילביצ'יוס | איטליה ליבורנו |
| 2007 | תומאס דנילביצ'יוס | איטליה בולוניה |
| 2008 | מאריוס סטקנביצ'יוס | איטליה סמפדוריה |
| 2009 | מאריוס סטקנביצ'יוס | איטליה סמפדוריה |
| 2010 | דרוידאס שרנאס | פולין וידזב לודז' |
| 2011 | ז'ידרונאס קרצ'מארסקאס | טורקיה גזיאנטפספור |
| 2012 | ז'ידרונאס קרצ'מארסקאס | טורקיה גזיאנטפספור |
| 2013 | מינדאוגאס קלונאס | אזרבייג'ן באקו |
| 2014 | גיידריוס ארלאוסקיס | רומניה סטיאווה בוקרשט |
| 2015 | לוקאס ספלויס | דנמרק אולבורג בולדספילקלוב |
| 2016 | פיודור צ'רניך | פולין יאגלוניה ביאליסטוק |
| 2017 | פיודור צ'רניך | פולין יאגלוניה ביאליסטוק |
| 2018 | ארבידאס נוביקובאס | פולין יאגלוניה ביאליסטוק |
| 2019 | ארנסטס שטקוס | ישראל הפועל באר שבע |
| 2020 | ארבידאס נוביקובאס | טורקיה ארזומספור |
| 2021 | ארבידאס נוביקובאס | טורקיה ארזומספור |
| 2022 | אדווינאס גרטמונאס | ליטא ז'לגיריס וילנה |
| 2023 | יוסטאס לאסיצקס | סלובניה אולימפיה ליובליאנה |
| --- | --- |
: = שוער כדורגל
היינץ אדולף לוונשטאם

| --- | --- |

 לידה:  9 באוקטובר 1912 Siemianowice Śląskie, רפובליקת פולין 
 פטירה:  7 ביוני 1993 (בגיל 80) קליפורניה, ארצות הברית 
 ענף מדעי:  פלאונטולוגיה 
 מקום לימודים:  אוניברסיטת שיקגו  אוניברסיטת מינכן  המכון הטכנולוגי של קליפורניה 
 מוסדות:  המכון הטכנולוגי של קליפורניה 
 פרסים והוקרה:  מדליית העמותה הפלאונטולוגית (1986) 
 
היינץ אדולף לוונשטאם (באנגלית: Heinz Adolf Lowenstam; ‏ 9 באוקטובר 1912 - 7 ביוני 1993) היה פליאו-אקולוג יליד גרמניה, יהודי-אמריקאי. מפורסם בזכות תגליותיו בביו-מינרליזציה - תהליך שבו אורגניזמים חיים מייצרים בגופם מינרלים כמו המגנטיט (מינרל המכיל ברזל). הוא ידוע גם במחקריו החלוציים על שוניות האלמוגים והשפעתן על תהליכים ביולוגיים הניכרים ברצף הגאולוגי.
ראשית חייו וחינוך

היינץ אדולף לוונשטאם נולד בשנת 1912 בשלזיה עילית, שבעבר הייתה חלק מדרום-מזרח גרמניה, אך סופחה לפולין לאחר מלחמת העולם הראשונה. אביו, קורט (1883–1965), היה אחיו הצעיר של הרב  ארתור לוונשטאם (אנ'). אמו הייתה פרידה שטרנברג (נולדה בשנת 1889). להיינץ הייתה אחות צעירה, הילדגרד (הילדה), שהתחתנה עם קורט ויסנברג ולהם נולדה בת בשם דוריס.
עיר הולדתו של לוונשטאם, סימיינוביצ'ה, ממוקמת במחוז כרייה. כבר בילדותו, בעת משחקיו על ערמות העפרות שבמכרות הסמוכים לביתו, הוקסם היינץ מגאולוגיה. על רקע המשבר הכלכלי הגדול בגרמניה בשנות העשרים של המאה העשרים, עודדה משפחתו את תחומי העניין המדעיים שלו והוא נרשם לתיכון ניסיוני שהתמקד בלימודי מתמטיקה, פיזיקה וכימיה. כאן הוא החל את אוסף המאובנים הראשון שלו ועיצב את רצונו להפוך לפליאונטולוג.
פרסים

פרופסור לוונשטאם נבחר לאקדמיה הלאומית למדעים בשנת 1980 ונסע לגרמניה בשנת 1981 כדי לקבל תואר דוקטור לשם כבוד. מאוניברסיטת מינכן . הוא קיבל את מדליית החברה הפליאונטולוגית בשנת 1986.
חיים אישיים

היינץ לוונשטאם התחתן עם אילזה וייל (1912–2011) במינכן ב־10 בינואר 1937. הם התגרשו בשנות השישים. נולדו להם שלושה ילדים: רות, מייקל וסטיבן. סטיבן (1945–2003) היה פרופסור ללימודים קלאסיים באוניברסיטת אורגון . בתה של רות, ליסה גולדשטיין, היא רבה ומשמשת כמנכ"לית המכון לרוחניות יהודית (Institute for Jewish Spirituality - IJS) בניו יורק .
מורשת

ארכיונו של לוונשטאם נמצא במכון הטכנולוגי בקליפורניה . האגודה האירופית לגיאוכימיה מעניקה פעם בחמש שנים מדליית הוקרה על חדשנות מדעית בתחום הביוכימיה לזכרו של פרופסור לוונשטאם. מבין תלמידיו ניתן לציין את פרופסור סטיב ויינר מהפקולטה לכימיה, במחלקה לביולוגיה מבנית, במכון ויצמן.
הערות שוליים

↑  ענף מחקר של הפנלאונטולוגיה העוסק במאובנים והקשר שלהם להתפתחות הסביבה
1 2 3 4 5 6  Joseph L. Kirschvink, Heinz Adolf Lowenstam 1912-1993, National Academy of Sience
↑  Kartierung des Nazarethgebirges (מיפוי הרי נצרת). בעבודת המחקר נעשה שימוש בשם "פלשתינה". ראו גם הערה 13 - קיטלוג עבודותיו של לוונשטאם בארכיון קלטק.
1 2  Kirschvink J.L. & Hagadorn, J.W. "A Grand Unified theory of Biomineralization" in Bäuerlein, E., ed., The Biomineralisation of Nano- and Micro-Structures, Wiley-VCH Verlag GmbH, Weinheim, Germany, pp. 139–150, 2000
↑  עומר ויקינסקי, חיידקים מגנטיים, באתר האוניברסיטה הפתוחה
↑  Heinz Lowenstam, Minerals formed by organisms, Sience 211, 1980, עמ' 1126-1131
↑  Heinz A. Lowenstam , Stephen Weiner, On Biomineralization, New York: Oxford University Press
↑  בעבר התהליך נקרא קאלציפיקציה (Calcification), שכן הדעה המקובלת הייתה שיצורים חיים מסוגלים ליצור מינרלים על בסיס סידן (עצמות למשל) בלבד. במחקריו הראה לוונשטאם שיצורים חיים מייצרים גם מינרלים שאינם מבוססים על סידן, כמו המגנטיט למשל.
↑  "NAS Elects New Members – Science". Science. 208 (4444): 580. 9 במאי 1980. {{cite journal}}:  (עזרה)
1 2  ריאיון עם פרופ לוונשטאם בארכיון המכון הטכנולוגי בקליפורניה
↑  Nelson, Valerie J. "Dr. Ilse Lowenstam dies at 98; VA physician tackled substance abuse issues". Los Angeles Times.
↑  "LOWENSTAM, Steven Daniel". iscataway, New Jersey: Rutgers University.
↑  "Guide to the Heinz A. Lowenstam Papers, 1935–1993". Online Archive of California.
↑  "About the EAG Science Innovation Award". European Association of Geochemistry.
| --- | --- |
בקרת זהויות :  NLI: 987007585401005171  BnF: cb122846184 (data)  GND: 117251585  ISNI: 0000 0000 8158 8758  LCCN: n88005758  NTA: 085702366  SNAC: w6n017s9  VIAF: 79086678   WorldCat (עם VIAF): 79086678
היקארו שידה

| --- | --- |

שידה, יולי 2019
 לידה:  11 ביוני 1988 (בת 36) קנאגאווה, יפן
 שם במה:  היקה רושי-דה היקארו היקארו שידה קנג'יורו שידה קאורו הושי מיקאיו-פו שידה טסורוהימה
 משקל:  57 ק"ג
 גובה:  1.64 מטר
 לאום:  יפני
 קריירה מקצוענית:  20 ביולי 2008 – הווה (16 שנים)
 מאמנים:  אמי סאקורה
 ליגות:  AEW
 תרגילי סיום:  Katana
היקארו שידה (ביפנית: 志田 光,‏ Shida Hikaru; נולדה ב-11 ביוני 1988) היא מתאבקת יפנית, המופיעה בארגון ההיאבקות All Elite Wrestling‏ (AEW). כמו כן, שידה היא אמנית לחימה משולבת, שחקנית ודוגמנית.
היא החלה להתאבק בשנת 2008, כשהצטרפה לארגון ההיאבקות היפני Ice Ribbon, לאחר שהשתתפה בסרט בשם Three Count, שעסק בענף ההיאבקות המקצועית. היא נשארה בארגון זה עד לשנת 2014, כשבטווח שנים זה היא הספיקה להיות פעם אחת אלופת ICE×60 וארבע פעמים אלופת הזוגות הבינלאומית של Ribbon. מחוץ ל-Ice Ribbon, שידה החזיקה באליפות היחידים של Wave, אליפות הזוגות של Oz Academy ואליפות הזוגות של Sendai Girls.
ביוגרפיה

בילדותה, שידה החלה להתאמן הן בג'ודו והן בקנדו, ואף הגיעה לדרגת דאן שלוש בקנדו. מאוחר יותר, היא פצחה בקריירת משחק, כשהיא בעיקר הייתה מוכרת בשל הופעותיה בסדרת הטלוויזיה Muscle Venus. בשנת 2009, שידה הייתה חלק מהקאסט של הסרט Three Count, שעסק בעולם ההיאבקות המקצועית וכלל בנוסף את המתאבקות הוותיקות אמי סאקורה, קיוקו אינאו ויושיקו טמורה. במסגרת התפקיד, היא החלה להתאמן תחת הדרכתה של מייסדת ארגון ההיאבקות Ice Ribbon, אמי סאקורה, ובסיום הצילומים, היא החליטה לעשות הסבה ולהפוך למתאבקת מקצועית.
קריירת היאבקות מקצועית > All Elite Wrestling‏ (2019–היום)

ב-9 באפריל 2019, נודע ששידה חתמה על חוזה בארגון ההיאבקות All Elite Wrestling‏ (AEW). ב-25 במאי, שידה ערכה את הופעת הבכורה שלה בזירה במסגרת אירוע השלם וצפה, Double or Nothing, כשהצטוותה לשורות ריהו וריו מיזונאמי בניצחונן בקרב שלוש נגד שלוש על איה קונג, יוקה סאקאזאקי ואמי סאקורה. באירוע All Out, שנערך ב-31 באוגוסט, שידה הפסידה לריהו בקרב יחידים, שבו המנצחת קיבלה הזדמנות להפוך לאלופת הנשים הראשונה של AEW בקרב אשר התקיים בפרק הבכורה של התוכנית השבועית Dynamite ברשת TNT ב-2 באוקטובר.
ב-1 בינואר 2020 בפרק של התוכנית Dynamite, שידה השתתפה בקרב על אליפות הנשים של AEW נגד ריהו, בריט בייקר וניילה רוז, שבסופו ריהו ניצחה. בספיישל Bash at the Beach, שידה הצטוותה לשורות קריס סטטלנדר וביחד הן גברו על ברנדי רודס ומלני קרוז. באירוע Double or Nothing, שנערך ב-23 במאי, שידה ניצחה את ניילה רוז בקרב ללא פסילות וללא ספירות חוץ וכתוצאה מכן הפכה לאלופת הנשים של AEW בפעם הראשונה בקריירה שלה. שידה הגנה לראשונה על התואר בלילה הראשון של הספיישל Fyter Fest, שנערך ב-1 ביולי, והיא עשתה זאת בהצלחה מול פנלופה פורד. ב-14 באוקטובר, שידה רשמה הגנה מוצלחת על התואר מול ביג סוול. באירוע Full Gear, שנערך ב-7 בנובמבר, שידה הגנה בהצלחה על תוארה נגד ניילה רוז. ב-25 בנובמבר, שידה רשמה הגנה מוצלחת נוספת על התואר, הפעם נגד אנה ג'יי. בלילה הראשון של הספיישל New Year's Smash, שנערך ב-6 בינואר 2021, שידה ניצחה את אבאדון ושמרה על תוארה. באירוע Revolution, שנערך ב-7 במרץ, שידה הצליחה להגן על תוארה מול ריו מיזונאמי. ב-31 במרץ, שידה וטיי קונטי הפסידו בקרב זוגות לבאני וניילה רוז. ב-21 באפריל, שידה הגנה בהצלחה על התואר מול טיי קונטי. באירוע Double or Nothing, שנערך ב-30 במאי, שידה הפסידה לד"ר בריט בייקר וכתוצאה מכך הפסידה את חגורת האליפות; הפסד זה קטע תקופת כהונה של 372 ימים כאלופה. ב-27 באוקטובר בפרק של התוכנית Dynamite, שידה ניצחה את סרינה דיב בסיבוב הראשון של הטורניר על אליפות TBS. במופע המקדים לאירוע Full Gear, שנערך ב-13 בנובמבר, שידה ות'אנדר רוזה ניצחו בקרב זוגות את ג'יימי הייטר וניילה רוז. ב-17 בנובמבר בפרק של התוכנית Dynamite, שידה הודחה בשלב רבע הגמר של הטורניר על אליפות TBS לאחר שנחלה הפסד לניילה רוז. ב-12 בינואר 2022 בפרק של התוכנית Dynamite, שידה הפסידה בקרב יחידים לסרינה דיב. ב-27 באפריל בפרק של התוכנית Dynamite, שידה הפסידה לסרינה דיב בקרב רחוב בסגנון פילדלפיה.
אליפויות והישגים

הישגים בארגון ההיאבקות All Elite Wrestling – AEW
אליפות הנשים של AEW‏ (3 פעמים)
הישגים בארגון ההיאבקות Ice Ribbon
אליפות ICE×60 (פעם אחת)
אליפות הזוגות הבינלאומית של Ribbon‏ (4 פעמים)  - עם טסוקסה פוג'ימוטו (3) ומאקי נרומיה (1)
הישגים בארגון ההיאבקות Oz Academy
אליפות במשקל פתוח של Oz Academy (פעם אחת)
אליפות הזוגות של Oz Academy (פעמיים)  - עם איה קונג (1) וסיורי (1)
הישגים במגזין ההיאבקות Pro Wrestling Illustrated – PWI
PWI דירג אותה במקום ה-6 מתוך 100 המתאבקות הטובות ביותר לשנת 2020
הישגים בארגון ההיאבקות Pro Wrestling Wave
אליפות היחידים של Wave (פעם אחת)
אליפות הזוגות של Wave (פעם אחת)  - עם יומי אוקה
הישגים בארגון ההיאבקות Reina X World / Reina Joshi Puroresu
אליפות הזוגות של Reina‏ (3 פעמים)  - עם טסוקסה פוג'ימוטו (2) וסיורי (1)
הישגים בארגון ההיאבקות Revolution Championship Wrestling – RCW
אליפות הנשים של RCW (פעם אחת)
הישגים בארגון ההיאבקות Sendai Girls' Pro Wrestling
אליפות הזוגות של Sendai Girls (פעם אחת)  - עם סיורי
הערות שוליים

↑  היקארו שידה מצטרפת ל-AEW
הכדורגלן האסטוני של השנה

הכדורגלן האסטוני של השנה (באסטונית: Eesti aasta parim jalgpallur) הוא פרס שנתי באסטוניה, המוענק לכדורגלן (בעל אזרחות אסטונית) המצטיין במהלך השנה הקלנדרית.
רגנאר קלבאן מחזיק בשיא הזכיות בפרס - 7 פעמים.
הזוכים בפרס

| שנה | זוכה | מועדון |
| --- | --- | --- |
| 1992 | אורמאס הפנר | פינלנד קוסאנקוסקי |
| 1993 | מארט פום | אסטוניהפלורה טאלין |
| 1994 | מארט פום | שווייץ ויל |
| 1995 | מרטין ריים | אסטוניהפלורה טאלין |
| 1996 | מארק למסאלו | אסטוניהפלורה טאלין |
| 1997 | מארט פום | אנגליהדרבי קאונטי |
| 1998 | מארט פום | אנגליהדרבי קאונטי |
| 1999 | אנדרס אופר | דנמרק אולבורג |
| 2000 | מארט פום | אנגליהדרבי קאונטי |
| 2001 | אינדרק זלינסקי | דנמרק אולבורג |
| 2002 | אנדרס אופר | דנמרק אולבורג |
| 2003 | מארט פום | אנגליהסנדרלנד |
| 2004 | אנדריי סטפנוב | רוסיה טורפדו מוסקבה |
| 2005 | אנדרס אופר | הולנד רודה |
| 2006 | ראיו פיירויה | נורווגיה פרדריקסטאד |
| 2007 | ראיו פיירויה | נורווגיה פרדריקסטאד |
| 2008 | ראיו פיירויה | נורווגיה פרדריקסטאד |
| 2009 | ראיו פיירויה | נורווגיה פרדריקסטאד |
| 2010 | קונסטנטין ואסילייב | סלובניה נפטה לנדאווה |
| 2011 | קונסטנטין ואסילייב | רוסיה אמקאר פרם |
| 2012 | רגנאר קלבאן | גרמניה אאוגסבורג |
| 2013 | קונסטנטין ואסילייב | רוסיה אמקאר פרם |
| 2014 | רגנאר קלבאן | גרמניה אאוגסבורג |
| 2015 | רגנאר קלבאן | גרמניה אאוגסבורג |
| 2016 | רגנאר קלבאן | אנגליה ליברפול |
| 2017 | רגנאר קלבאן | אנגליה ליברפול |
| 2018 | רגנאר קלבאן | איטליה קליארי |
| 2019 | רגנאר קלבאן | איטליה קליארי |
| 2020 | ראונו סאפינן | אסטוניהפלורה טאלין |
| 2021 | ראונו סאפינן | אסטוניהפלורה טאלין |
| 2022 | יונאס טאם | רומניה סטיאווה בוקרשט |
| 2023 | קארול מאטס | גרמניה זנקט פאולי |
| --- | --- |
: = שוער כדורגל
הכדורגלן הלטבי של השנה

הכדורגלן הלטבי של השנה (בלטבית: Latvijas gada labākais futbolists) הוא פרס שנתי בלטביה, המוענק לכדורגלן (בעל אזרחות לטבית) המצטיין במהלך השנה הקלנדרית.
אנדריס ואנינס מחזיק בשיא הזכיות בפרס - 5 פעמים. אחד מהזוכים קיבל את הפרס בעת ששיחק בליגת העל בישראל- מיכאל זמלינסקי.
הזוכים בפרס

| שנה | זוכה | מועדון |
| --- | --- | --- |
| 1992 | לינרדס אינרס | שוודיה ארברו |
| 1993 | לא הוענק הפרס |  |
| 1994 | ולדימירס באביצ'בס | לטביהסקונטו ריגה |
| 1995 | ויטליס אסטפייבס | לטביהסקונטו ריגה |
| 1996 | ויטליס אסטפייבס | אוסטריהאוסטריה וינה |
| 1997 | יוריס שבליאקובס | לטביהסקונטו ריגה |
| 1998 | מיכאל זמלינסקי | ישראל הפועל כפר סבא |
| 1999 | מריאנס פאחרס | אנגליה סאות'המפטון |
| 2000 | מריאנס פאחרס | אנגליה סאות'המפטון |
| 2001 | מריאנס פאחרס | אנגליה סאות'המפטון |
| 2002 | יוריס לייזנס | רוסיה צסק"א מוסקבה |
| 2003 | מאריס ורפקובסקיס | אוקראינה דינמו קייב |
| 2004 | מאריס ורפקובסקיס | אוקראינה דינמו קייב |
| 2005 | איגורס סטפנובס | שווייץ גראסהופרס ציריך |
| 2006 | אלכסנדרס קולינקו | רוסיה רובין קאזאן |
| 2007 | ויטליס אסטפייבס | לטביהסקונטו ריגה |
| 2008 | אנדריס ואנינס | לטביה ונטספילס |
| 2009 | קאספרס גורקש | אנגליה קווינס פארק ריינג'רס |
| 2010 | קאספרס גורקש | אנגליה קווינס פארק ריינג'רס |
| 2011 | אלסנדרס צאונייה | רוסיה צסק"א מוסקבה |
| 2012 | אלסנדרס צאונייה | רוסיה צסק"א מוסקבה |
| 2013 | אנדריס ואנינס | שווייץ פ.צ. סיון |
| 2014 | אלכסנדרס קולינקו | רוסיה בלטיקה קלינינגרד |
| 2015 | אנדריס ואנינס | שווייץ פ.צ. סיון |
| 2016 | אנדריס ואנינס | שווייץ פ.צ. סיון |
| 2017 | אנדריס ואנינס | שווייץ פ.צ. ציריך |
| 2018 | דוויס איקונייקס | צ'כיה פ.ק. יבלונץ |
| 2019 | פבלס שטינבורס | פולין ארקא גדינה |
| 2020 | פבלס שטינבורס | פולין ארקא גדינה |
| 2021 | ולדיסלבס גוטקובסקיס | פולין ראקוב צ'נסטוחובה |
| 2022 | ולדיסלבס גוטקובסקיס | פולין ראקוב צ'נסטוחובה |
| --- | --- |
: = שוער כדורגל
הדבר כשלעצמו

הדבר כשלעצמו או הדבר כשהוא לעצמו (בגרמנית: Ding an sich; באנגלית: thing-in-itself) הוא מונח פילוסופי מתחום תורת ההכרה, המתאר דבר הנמצא בפני עצמו, ומציאותו אינה קשורה להכרה או לתנאיי ההכרה, להתבוננות ולייצוג של הסובייקט האנושי. למושג הדבר כשלעצמו מקום מרכזי בהגותו של הפילוסוף הגרמני עמנואל קאנט, ולרוב הוא מקביל לשימושו במונח הנואומנה, כששניהם מנוגדים לתופעות (פנומנה) הניתנות להכרת התבונה. שימושו של קאנט במונח עורר פולמוס פילוסופי רב, בפרט בקרב הוגי האידיאליזם הגרמני והוגים נאו-קאנטיאנים. אחת הסיבות לכך שהמונח נחשב לסבוך ובעייתי בהגותו של קאנט, היא שעל אף שמו, הוא אינו מצביע על "דבר" במובן המוכר לנו בניסיון, אלא על מציאות אפשרית שמעבר לניסיון.
היסטוריה של המונח > העת העתיקה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.